2018ના ઉનાળાના મારા હિમાલય પ્રવાસના ગંતવ્યસમા ઉત્તરાખંડના બે આશ્રમો કાસરદેવી ખાતેનો બૌદ્ધ મઠ અને મિરતોલામાં સ્થિત ઉત્તર વૃંદાવન આશ્રમની વાત ગયે હપતે કરેલી. આ બે આશ્રમો સુધી પહોંચવાનું મારું જીવન સ્વપ્ન હતું. તેમાંના એક એટલે કે કાસરદેવી બૌદ્ધ મઠ તથા તેના આદ્યસ્થાપક જન્મે જર્મન તેવા ગોવિંદ લામા તથા તેમના ઉત્તરાધિકારી ડો. હાઈન્સ ગોટમેન ઉર્ફે અદ્વયવજ્ર લામાની વાત આપણે ગયે વખતે વાંચી.